Vi har har haft det skønneste ophold i Patrizia og Filippos lejlighed. Med et slot i "baghaven" og 12 min. gang til domkirken, ligger lejligheden perfekt. Efter en lang dag, på tur i området, nød vi at kunne lægge os til at sove i en rigtig behagelig seng.
Tager man toget fra Malpensa Airport, og står af på Cadorna station, er der kun 7 min. gang til lejligheden. Det koster 13 euro for en billet. Det eneste supermarked i området, ligger lige over for Cadorna station. Lidt længere henne på samme Gade, ligger et dejligt bageri.
Hvis man vil køre med sporvogn, skal man købe billet i en kiosk eller bar, hvor der sælges tobaksvarer. Husk at stemple, når I står på sporvognen. I kan kører 1 1/2 time på en billet.
Foran slottet ligger en sandwich bod, hvor man kan købe de lækreste sandwich.
Vi giver hermed vores bedste anbefaling og satser på at komme igen.
Ciao, Gitte og Annemette